Diari Oficial de la Generalitat Valenciana


Sumari del DOGV 9239, del 21-12-2021 (2021/12830)

RESOLUCIÓ de 15 de desembre de 2021, de la sotssecretària de la Conselleria de Sanitat Universal i Salut Pública, per la qual delega competències en la Comissió Mixta de Seguiment convocada mitjançant la Resolució de 14 de desembre de 2021, en l'àmbit del contracte de concessió per a la gestió de l'assistència sanitària integral del Departament de Salut d'Elx - Crevillent. Expedient de contractació número 700/2006.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9239

Data del DOGV
:   21-12-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/12111


Data del document
:   15-12-2021

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública

RESOLUCIÓ de 15 de desembre de 2021, de la sotssecretària de la Conselleria de Sanitat Universal i Salut Pública, per la qual delega competències en la Comissió Mixta de Seguiment convocada mitjançant la Resolució de 14 de desembre de 2021, en l'àmbit del contracte de concessió per a la gestió de l'assistència sanitària integral del Departament de Salut d'Elx - Crevillent. Expedient de contractació número 700/2006. [2021/12251]  
Amb data 5 de setembre de 2007, la Conselleria de Sanitat va subscriure un contracte de gestió de serveis públics per concessió amb l'entitat Elche - Crevillent, SA, per a la gestió integral de l'assistència sanitària del Departament de Salut d'Elx - Crevillent (expedient de contractació núm. 700/2006). Aquest contracte preveu la creació d'un òrgan de control, denominat Comissió Mixta de Seguiment, les comeses del qual són, sense perjudici de les facultats pròpies de l'òrgan de contractació, les de seguiment, vigilància i control de l'execució del contracte.  
  
Tal com indica la clàusula 8 de l'avantprojecte d'explotació i plec de prescripcions tècniques particulars, aquesta Comissió Mixta de Seguiment està presidida pel conseller o la persona en qui delegue, i integrada pel secretari autonòmic per a l'Agència Valenciana de la Salut, el director general de Recursos Econòmics, el director general d'Assistència Sanitària i els dos directius de major rang de la concessionària en el seu àmbit territorial o les persones en qui deleguen. La composició de la Comissió s'actualitzarà d'acord amb el que s'estableix en la normativa sanitària vigent a cada moment a la Comunitat Valenciana. Es nomenarà un secretari amb veu, però sense vot.  
Amb data 14 de desembre de 2021 la consellera de Sanitat Universal i Salut Pública ha dictat una resolució per la qual convoca, per al pròxim 27 de desembre de 2021, una sessió de la Comissió Mixta de Seguiment en l'àmbit de l'expedient de contractació núm. 700/2006, per a informar sobre les qüestions que es fixen en l'ordre del dia que s'indica en la resolució esmentada.  
Aquesta secretaria autonòmica és vocal nada de la Comissió Mixta de Seguiment. D'acord amb el que es disposa en l'article 9 de la Llei 40/2015, d'1 d'octubre, de règim jurídic del sector públic, i en el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, resolc:  
  
Primer  
Delegar la competència per a actuar com a vocal de la Comissió Mixta de Seguiment convocada mitjançant la Resolució de data 14 de desembre de 2021 de la consellera de Sanitat Universal i Salut Pública, en la secretària autonòmica d'Eficiència i Tecnologia Sanitària.  
  
Segon  
Aquesta delegació de competència estarà vigent a partir de l'endemà de publicar-se en el Diari Oficial de la Generalitat Valenciana.  
  
  
València, 15 de desembre de 2021.- La sotssecretària de la Conselleria de Sanitat Universal i Salut Pública: Mònica Almiñana Riqué.